
1. VISPĀRĪGĀ INFORMĀCIJA

1.1. Iepirkuma identifikācijas numurs: RTU-2024/43
1.2. Iepirkuma procedūra: atklāts konkurss (turpmāk – konkurss vai iepirkuma procedūra), kas tiek veikts saskaņā ar Publisko iepirkumu likumu, un Ministru kabineta 2017.gada 28.februāra noteikumu Nr.107 “Iepirkuma procedūru un metu konkursu norises kārtība” (turpmāk – MK noteikumi Nr.107) 2.1.apakšnodaļu un šo nolikumu (turpmāk – nolikums).
1.3. Pasūtītājs:
Rīgas Tehniskā universitāte 
Ķīpsalas iela 6A, Rīga, LV-1048
Reģ. Nr. 90000068977
Tīmekļvietne: www.rtu.lv
1.4. Pretendents ir piegādātājs, kurš iesniedzis piedāvājumu.
1.5. Piegādātājs (nolikuma pielikumos – Izpildītājs): fiziskā vai juridiskā persona vai pasūtītājs, šādu personu apvienība jebkurā to kombinācijā, kas attiecīgi piedāvā tirgū sniegt pakalpojumu.
1.6. Pasūtītājs iepirkuma procedūras veikšanai izveido Iepirkuma komisiju.
Komisija – Rīgas Tehniskās universitātes iepirkuma komisija, kas pilnvarota organizēt iepirkuma procedūru, saskaņā ar rīkojumu.
1.7. Iepirkuma priekšmets: Mehāniskās un dabiskās ventilācijas sistēmu tīrīšana Rīgas Tehniskās universitātes vajadzībām. 
CPV kods: 5000000000-5 (Remonta un apkopes pakalpojumi).
1.8. Iepirkuma priekšmets nav sadalīts daļās, lai pakalpojumu kā kopumu sniegtu viens piegādātāju loks un Pasūtītājam būtu mazāks administratīvais slogs pie Vispārīgās vienošanās (turpmāk – Vienošanās) un to līgumu administrēšanas. Pretendents drīkst iesniegt piedāvājumu tikai par visu iepirkuma priekšmeta apjomu kopā. Pretendents nav tiesīgs iesniegt piedāvājuma variantus. 
1.9. Pakalpojuma sniegšanas apraksts noteikts nolikuma 2.pielikumā.
1.10. Paredzamā līgumcena (bez PVN): 300 000,00 EUR (trīs simti tūkstoši euro un 00 centi). 
1.11. [bookmark: _Hlk155172278]Iepirkuma procedūras rezultātā ar ne vairāk kā 5 (pieciem) pretendentiem, kuri atbilst nolikumā noteiktajām prasībām un ir saimnieciski visizdevīgākie piedāvājumi un attiecībā uz kuriem nebūs iestājies neviens no nolikuma 4.punktā noteiktajiem pretendentu izslēgšanas iemesliem tiks noslēgta Vienošanās. Vispārīgā vienošanās tiks slēgta par nolikuma 1.10.punktā noteikto paredzamo līgumcenu. Pasūtītājam ir tiesības Vienošanās darbības laikā neizlietot visu Vienošanās summu.
1.12. Vispārīgās vienošanās darbības termiņš: 48 (četrdesmit astoņi) mēneši vai līdz kopējās līgumcenas sasniegšanai, atkarībā no tā, kurš no nosacījumiem iestāsies pirmais.
1.13. Noslēdzot Vienošanos, Pasūtītājs slēdz iepirkuma līgumu (turpmāk - Līgums) ar Vienošanās dalībnieku par konkrētu darbu izpildi atbilstoši Vienošanās noteikumiem.
1.14. [bookmark: _Hlk168401494]Darbu izpildes vieta: Latvijas Republikas teritorija. Precīza darbu izpildes adrese tiks noteiktas slēdzot Līgumu. Uz doto brīdi objekti, kuros nepieciešams veikt ventilācijas tīrīšanas darbus un to veidi norādīti nolikuma 8.pielikumā “Ventilācijas tīrīšanas veidi RTU objektos”.
1.15. Darbu izpildes laiks: katram Līgumam tiks noteikts atsevišķs darba izpildes laiks saskaņā ar darba apjomu.
1.16. Norēķinu kārtība ir noteikta Līguma projektā (Vispārīgās vienošanās pielikumā).  
1.17. Pretendents nav tiesīgs iesniegt piedāvājuma variantus. 
1.18. Piedāvājuma nodrošinājums netiek prasīts.
1.19. Saistību izpildes nodrošinājums netiek prasīts.


2. NOLIKUMA SAŅEMŠANAS VIETA, PAPILDUS INFORMĀCIJAS SNIEGŠANA UN CITI NOSACĪJUMI

2.1. Iepirkuma dokumentu saņemšana:
2.1.1. Piegādātājs ar iepirkuma procedūras aktuālo informāciju, t.sk. nolikumu, tā pielikumiem, nolikuma grozījumiem, atbildēm uz ieinteresēto piegādātāju jautājumiem var iepazīties un lejupielādēt pircēja profilā[footnoteRef:1] Valsts reģionālās attīstības aģentūras uzturētajā tīmekļvietnē www.eis.gov.lv Elektronisko iepirkumu sistēmas (turpmāk – EIS) e-konkursu apakšsistēmā šā konkursa sadaļā; [1:  https://www.eis.gov.lv/EKEIS/Supplier/Organizer/819] 

2.1.2. Ieinteresētais piegādātājs EIS e-konkursu apakšsistēmā šā konkursa sadaļā var reģistrēties kā nolikuma saņēmējs, ja tas ir reģistrēts EIS kā piegādātājs;[footnoteRef:2] [2: Informāciju par to, kā ieinteresētais piegādātājs var reģistrēties par nolikuma saņēmēju sk.https://www.eis.gov.lv/EIS/Publications/PublicationView.aspx?PublicationId=883.] 

2.1.3. Piegādātāji ar nolikumu var iepazīties un lejupielādēt to līdz piedāvājuma iesniegšanas termiņa beigām.
2.2. [bookmark: _Hlk154056748]Pasūtītāja kontaktpersona, kura ir tiesīga iepirkuma procedūras gaitā sniegt organizatoriska rakstura informāciju par nolikumu: Lorita Siksna, tālrunis: 67089149, e ‑ pasts: lorita.siksna@rtu.lv.
2.3. Piedāvājuma iesniegšana ir pretendenta brīvas gribas izpausme, tāpēc neatkarīgi no iepirkuma rezultātiem, pasūtītājs neuzņemas atbildību par pretendenta izdevumiem, kas saistīti ar piedāvājuma sagatavošanu un iesniegšanu.
2.4. Papildu informācijas pieprasīšana un sniegšana:
2.4.1. [bookmark: _Hlk35981398]Informācijas apmaiņa starp Pasūtītāju un piegādātājiem notiek Publisko iepirkumu likumā noteiktajā kārtībā, izmantojot elektroniskos saziņas līdzekļus, t.sk. ar elektronisko parakstu parakstīto dokumentu sūtīšanai un saņemšanai;
2.4.2. Pasūtītājs pircēja profilā EIS e-konkursu apakšsistēmā šā konkursa sadaļā (tīmekļvietne www.eis.gov.lv) nodrošina brīvu un tiešu elektronisku piekļuvi iepirkuma procedūras dokumentiem un visiem papildus nepieciešamajiem dokumentiem, kā arī iespēju piegādātājiem iepazīties uz vietas ar iepirkuma papildu dokumentiem, kam tehnisku iemeslu dēļ vai tajos iekļautās informācijas vai komerciālu interešu aizsardzības dēļ nav nodrošināma brīva un tieša elektroniska piekļuve, sākot ar attiecīgā iepirkuma izsludināšanas brīdi. Ja piegādātājs pieprasa izsniegt iepirkuma procedūras dokumentus drukātā veidā, Pasūtītājs tos izsniedz triju darbdienu laikā pēc tam, kad saņemts šo dokumentu pieprasījums, ievērojot nosacījumu, ka dokumentu pieprasījums iesniegts laikus pirms piedāvājumu iesniegšanas termiņa beigām;
2.4.3. Ja piegādātājs ir laikus pieprasījis papildu informāciju par iepirkuma procedūras dokumentos iekļautajām prasībām, Pasūtītājs to sniedz piecu darbdienu laikā, bet ne vēlāk kā sešas dienas pirms piedāvājumu iesniegšanas termiņa beigām. Papildu informāciju Pasūtītājs nosūta piegādātājam, kas uzdevis jautājumu, un vienlaikus ievieto šo informāciju pircēja profilā, kur ir pieejami iepirkuma procedūras dokumenti, norādot arī uzdoto jautājumu:
2.4.3.1. Ja piegādātājs papildu informāciju ir pieprasījis, izmantojot EIS – Komisija papildu informāciju piegādātājam sniedz, ievietojot šo informāciju EIS pie iepirkuma dokumentiem, norādot arī uzdoto jautājumu, kā arī, izmantojot EIS pieejamos rīkus, nosūta to piegādātājam;
2.4.3.2. Ja piegādātājs papildu informāciju ir pieprasījis, nosūtot papildu informācijas pieprasījumu uz iepirkuma dokumentos norādīto e-pastu, nosūtot pa pastu vai iesniedzot personīgi, Komisija papildu informāciju piegādātājam sniedz, to nosūtot piegādātājam uz tā norādīto e-pasta adresi, vienlaikus ievietojot šo informāciju EIS pie iepirkuma dokumentiem, norādot arī uzdoto jautājumu.
2.4.4. Par papildus informācijas saņemšanas dienu tiek uzskatīts saņemšanas datums līdz pasūtītāja darba dienas beigām – darba dienās līdz plkst.17:00. Pirmssvētku dienās darba laiks ir saīsināts par 1 (vienu) stundu. Pēc darba laika iesniegtais papildus informācijas pieprasījums tiek uzskatīts par saņemtu nākošajā darba dienā;
2.4.5. Ja Pasūtītājs izdarījis grozījumus iepirkuma procedūras dokumentos, tas ievieto informāciju par grozījumiem pircēja profilā, kur ir pieejami šie dokumenti, ne vēlāk kā dienu pēc tam, kad paziņojums par izmaiņām vai papildu informācija iesniegta Iepirkumu uzraudzības birojam publicēšanai.
2.5. Piedāvājumu iesniegšana un atvēršana
2.5.1. Piedāvājums jāiesniedz elektroniski EIS e-konkursu apakšsistēmā līdz piedāvājuma iesniegšanas termiņa beigām;
2.5.2. Pēc noteiktā termiņa vai ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem nolikuma prasībām un tiks atgriezti iesniedzējiem;
2.5.3. Piedāvājumu atvēršana notiek EIS e-konkursu apakšsistēmā. Piedāvājumu atvēršanas laiks skatāms attiecīgajā IUB tīmekļvietnes paziņojumā un EIS sistēmas e-konkursu apakšsistēmā. Iepirkuma komisijas piedāvājumu atvēršanas sanāksme ir atklāta. Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā;
2.5.4. Pasūtītājs publicē Pretendentu iesniegto finanšu piedāvājumu apkopojumu EIS e-konkursu apakšsistēmā pēc piedāvājumu atvēršanas līdz attiecīgās darba dienas beigām;
2.5.5. Iepirkuma komisija piedāvājumus izvērtē slēgtā sēdē. Iepirkuma komisija pārbauda pretendentu atbilstību kvalifikācijas prasībām un piedāvājumu atbilstību un izvēlas piedāvājumu saskaņā ar noteiktajiem piedāvājuma izvērtēšanas kritērijiem. Iepirkuma komisija ir tiesīga pretendentu kvalifikācijas atbilstības pārbaudi veikt tikai tam pretendentam, kuram būtu piešķiramas Vienošanās slēgšanas tiesības;
2.5.6. Iesniegto piedāvājumu pretendents var grozīt tikai līdz piedāvājuma iesniegšanas termiņa beigām.
2.6. Ja ir iesniegts iesniegums Iepirkumu uzraudzības birojā attiecībā uz prasībām, kas noteiktas atklāta konkursa nolikumā vai paziņojumā par līgumu, tad Pasūtītājs rīkojas MK noteikumu Nr.107 “Iepirkumu procedūru un metu konkursu norises kārtība” 14.punktā noteiktajā kārtībā.
2.7. Iepirkuma komisijas, pretendentu tiesības un pienākumi ir noteikti atbilstoši Publisko iepirkumu likumam.
2.8. Laikā no piedāvājumu iesniegšanas dienas līdz to atvēršanas brīdim Pasūtītājs nesniedz informāciju par citu piedāvājumu esību. Piedāvājumu vērtēšanas laikā līdz rezultātu paziņošanai Pasūtītājs nesniedz informāciju par vērtēšanas procesu.15

3. PIEDĀVĀJUMA NOFORMĒŠANA
3.1. Piedāvājums jāiesniedz elektroniski EIS e-konkursu apakšsistēmā, ievērojot šādas pretendenta izvēles iespējas:
3.1.1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šā iepirkuma sadaļā ievietotās formas;
3.1.2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e-konkursu apakšsistēmas un augšupielādējot sistēmas attiecīgajās vietnēs aizpildītas PDF formas, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);
3.1.3. elektroniski (PDF formas veidā) sagatavoto piedāvājumu šifrējot ārpus e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
3.2. Sagatavojot piedāvājumu, pretendents ievēro, ka:
3.2.1. pieteikums, Tehniskais un Finanšu piedāvājums jāaizpilda tikai elektroniski, atsevišķā dokumentā ar Microsoft Office 2010 (vai vēlākas programmatūras versijas) rīkiem lasāmā formātā;
3.2.2. dokumentus pretendents ir tiesīgs iesniegt, parakstot tos ar Elektronisko iepirkumu sistēmas piedāvāto elektronisko parakstu, vai parakstot ar drošu elektronisko parakstu; 
3.2.3. piedāvājums jāiesniedz latviešu valodā, kvalitāti apliecinošie dokumenti (piemēram, sertifikāti) var tikt iesniegti citā valodā ar pievienotu pretendenta apliecinātu tulkojumu latviešu valodā;
3.2.4. ja pretendents iesniedzis kāda dokumenta kopiju, to apliecina atbilstoši Dokumentu juridiskā spēka likumam. Ja dokumenta kopija nav apliecināta atbilstoši šajā apakšpunktā minēto normatīvo aktu prasībām, pasūtītājs, ja tam rodas šaubas par iesniegtā dokumenta kopijas autentiskumu, PIL 41.panta piektās daļas kārtībā var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju; 
3.2.5. informāciju, kas ir komercnoslēpums atbilstoši Komerclikuma 19.pantam vai tā uzskatāma par konfidenciālu informāciju, pretendents norāda savā piedāvājumā. Komercnoslēpums vai konfidenciāla informācija nevar būt informācija, kas PIL ir noteikta par vispārpieejamu informāciju;
3.2.6. piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp pievienotās datnes nedrīkst būt bojātas, neatbilstoši modificētas vai kļūdaini šifrētas, piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, pretendentam noteiktajā laikā (ne vēlāk kā 15 minūšu laikā pēc piedāvājumu atvēršanas uzsākšanas) jāiesniedz derīga elektroniska atslēga un parole šifrētā dokumenta atvēršanai. Ja piedāvājums saturēs kādu no šajā punktā minētajiem riskiem, tas netiks izskatīts.
3.3. Piedāvājums sastāv no šādiem dokumentiem:
3.3.1. Kvalifikācijas dokumenti, kuriem pievienota Pieteikuma vēstule iepirkumam (nolikuma 1.pielikums) saskaņā ar EIS e-konkursu apakšsistēmā publicēto formu;
3.3.2. Tehniskā specifikācija – Tehniskais piedāvājums (nolikuma 2.pielikums) saskaņā ar EIS e-konkursu apakšsistēmā publicēto formu;
3.3.3. Finanšu piedāvājums (nolikuma 3.pielikums) saskaņā ar EIS e-konkursu apakšsistēmā publicēto formu.
3.4. Visi piedāvājuma pielikumi ir tā neatņemamas sastāvdaļas.
3.5. Piedāvājuma atsaukumam ir bezierunu raksturs un tas izslēdz pretendenta atsauktā piedāvājuma tālāku līdzdalību iepirkuma procedūrā.





4. PRETENDENTU IZSLĒGŠANAS NOTEIKUMI

4.1. Pasūtītājs izslēdz pretendentu no dalības iepirkuma procedūrā, ja uz pretendentu attiecas kāds no Publisko iepirkumu likuma 42. panta otrās daļas 1, 2., 3., 4., 5., 6., 7., 10., 11., 12., 13., 14.punktā minētiem izslēgšanas iemesliem. Šajā punktā minētie izslēgšanas iemesli attiecas arī uz jebkuru no Publisko iepirkumu likuma 42. panta trešajā daļā minētajām personām.
4.2. Pasūtītājs pārbaudi par nolikuma 4.1. punktā noteikto veic Publisko iepirkumu likuma 42. pantā noteiktajā kārtībā.
4.3. Pasūtītājs atbilstoši Publisko iepirkumu likuma 43. panta kārtībai veic uzticamības nodrošināšanai iesniegto pierādījumu vērtēšanu.
4.4. Pasūtītājs veic pārbaudi un izslēdz pretendentu no dalības iepirkuma procedūrā Starptautisko un Latvijas Republikas nacionālo sankciju likuma 11.1 panta pirmajā daļā noteiktajos gadījumos.

5. PRETENDENTU KVALIFIKĀCIJA UN IESNIEDZAMIE DOKUMENTI

5.1. 	Pretendenta kvalifikācijas prasības ir obligātas visiem pretendentiem, kas vēlas iegūt Vienošanās slēgšanas tiesības. 

	[bookmark: _Hlk155172396]5.2.Pretendentam ir jāatbilst šādām pretendentu kvalifikācijas prasībām:
	5.3.Lai pierādītu atbilstību Pasūtītāja noteiktajām kvalifikācijas prasībām, pretendentam jāiesniedz šādi pretendenta kvalifikāciju apliecinošie dokumenti: 

	5.2.1.Pretendents piekrīt nolikuma noteikumiem. 
	5.3.1. Pretendenta pieteikums par piedalīšanos iepirkumā, kas ir aizpildīts atbilstoši nolikuma 1.pielikumam – Pieteikuma vēstules formai. 
Ja piedāvājumu iesniedz personu apvienība, pieteikumu par piedalīšanos iepirkumā paraksta visi personu apvienības dalībnieki vai arī visu personu apvienības dalībnieku pilnvarotā persona.

	5.2.2. Pretendenta pārstāvim, kas parakstījis piedāvājuma dokumentus, ir pārstāvības (paraksta) tiesības.


	5.3.2. Ja pārstāvības tiesības izriet no informācijas, kas iegūstama Uzņēmumu reģistra datubāzē, Pasūtītājs pats par to pārliecināsies Uzņēmumu reģistra datubāzē.
Ja Pretendents iesniedz pilnvaru, tad papildus tam jāiesniedz dokuments, kas apliecina, ka pilnvaras devējam ir Pretendenta paraksta (pārstāvības) tiesības vai pieteikuma vēstulē ietverama norāde, ka pārstāvības tiesības izriet no informācijas, kas iegūstama Uzņēmumu reģistra datubāzē. 
    Ja piedāvājumu iesniedz personu apvienība un pieteikumu paraksta visu personu apvienības dalībnieku pilnvarotā persona, piedāvājumā iekļauj dokumentu, kuru parakstījušas visu personu apvienības dalībnieku paraksttiesīgās personas un kurā ir norādīts pilnvarotais personu apvienības dalībnieku pārstāvis un tā pilnvaru apjoms.

	Atbilstība profesionālās darbības veikšanai

	5.2.3. Pretendents saimnieciskās darbības veikšanai ir reģistrēts atbilstoši attiecīgās valsts normatīvo aktu prasībām (piemēram, fiziskā persona Latvijā ir reģistrēta Uzņēmumu reģistrā kā individuālais komersants vai Valsts ieņēmumu dienestā kā saimnieciskās darbības veicējs).
	5.3.3. Lai pārbaudītu 5.2.3.punkta izpildi, par Latvijas Republikā reģistrētu pretendentu reģistrāciju atbilstoši normatīvo aktu prasībām Iepirkuma komisija pārliecināsies publiskajās datu bāzēs.
Ārvalstī reģistrētam pretendentam jāiesniedz kompetentas attiecīgās valsts institūcijas izsniegts dokuments, kas apliecina, ka pretendents ir reģistrēts atbilstoši tās valsts normatīvo aktu prasībām.

	5.2.4. Pretendentam 3 (trīs) iepriekšējo gadu laikā (2021., 2022., 2023. un 2024. gadā līdz piedāvājumu iesniegšanai) ir pieredze  vismaz  vienas ēkas vai vairāku ēku 22 995 m2 platībā mehāniskās ventilācijas tīrīšanā un normatīvo aktu sagatavošanā par mehāniskās ventilācijas tīrīšanu un pārbaudes rezultātiem. Pretendents, kurš dibināts vēlāk, apliecina pieredzi par nostrādāto periodu.
	5.3.4. Lai apliecinātu nolikuma 5.2.4.punkta izpildi, jāiesniedz:
[bookmark: _Hlk161303474]5.3.4.1. Informācija par iepriekšējo pieredzi (pēc formas – nolikuma 4.pielikums);
[bookmark: _GoBack]5.3.4.2. Attiecīgā līguma kopiju un/vai aktu par darbu nodošanu vai tml., no kā var secināt, ka pakalpojuma izpilde ir pabeigta (ja šāda norāde ietverta atsauksmē, tad attiecīgo dokumentu var nepievienot!).
5.3.4.3. Attiecīgā līguma pasūtītāja atsauksme par pretendenta norādīto līdzvērtīgo pieredzi attiecīgo pakalpojumu sniegšanā vai jebkurš cits dokuments, kas apliecina nolikuma 5.2.4.punkta prasību. 






Iepirkuma komisija var veikt sniegtās informācijas pārbaudi.

	5.2.5. Pretendents pakalpojuma nodrošināšanai piesaista vismaz šādus speciālistus: 
5.2.5.1. vismaz 1 (viens) darba vadītājs, kurš ir sertificēts mehāniskās ventilācijas tīrīšanā;
5.2.5.2. vismaz 2 (divi) servisa tehniķi, kuri ir sertificēti mehāniskās ventilācijas tīrīšanā. 
* Pretendenta viens piesaistītais speciālists drīkst pretendēt uz vienu nolikuma 5.2.punktā  norādītā speciālista amata pozīciju.
	5.3.5. Pretendenta sagatavots piesaistīto speciālistu saraksts  (norādot, vai sarakstā norādītie speciālisti ir pretendenta darbinieki vai tiks piesaistīti uz atsevišķa līguma pamata), kas apliecina pretendenta atbilstību Nolikuma 5.2.punktā noteiktajām prasībām (nolikuma 5.pielikums). Ja kāds/kādi no piesaistītajiem speciālistiem nav pretendenta darbinieki, tad sarakstam jāpievieno speciālista parakstīts apliecinājums par gatavību iesaistīties vispārīgās vienošanās izpildē, ja pretendentam tiks piešķirtas vispārīgās vienošanās slēgšanas tiesības (nolikuma 6.pielikums). Katram no sarakstā norādītajiem speciālistiem ir jāpievieno izglītību apliecinošu dokumentu kopijas, ja tādas nav pieejamas publiski pieejamās datu bāzēs. Ja par šo faktu var pārliecināties publiski pieejamās datu bāzēs, tad pretendentam jānorāda interneta saiti, kur Komisija var par šo faktu pārliecināties.



5.4. Ja piedāvājumu iesniedz personu apvienība vai personālsabiedrība, nolikuma 5.3.2., 5.3.3.punktos minētos dokumentus jāiesniedz par katru no attiecīgās personu apvienības dalībniekiem. Papildus jāiesniedz visu (personu), kas iekļautas apvienībā parakstīts sadarbības līgums vai vienošanās (atvasinājums), kurā arī būtu noradīts katras personas atbildības apjoms un veicamo darbu uzskaitījums. Ja piedāvājumu iesniedz personu apvienība piedāvājumā jānorāda personu, kura pārstāv personu apvienību iepirkumā.
5.5. Ja pretendents savas kvalifikācijas atbilstības apliecināšanai balstās uz citu personu iespējām, pretendentu atlasei papildus jāiesniedz objektīvs pierādījums (piemēram, personas, uz kuras iespējām pretendents balstās, apliecinājums (nolikuma 9.pielikums) vai vienošanās) par sadarbību ar pretendentu konkrētās vienošanās izpildē, no kuras Pasūtītājs var gūt pārliecību, ka pretendenta rīcībā būs nepieciešamie resursi.
5.6. Ja pretendents, ar kuru Pasūtītājs pieņēmis lēmumu slēgt iepirkumu līgumu, ir personu apvienība, pretendentam ir pienākums 10 dienu laikā no dienas, kad atbilstoši Publisko iepirkumu likumam var slēgt iepirkumu līgumu pēc savas izvēles izveidoties atbilstoši noteiktam juridiskam statusam vai noslēgt sabiedrības līgumu, vienojoties par apvienības dalībnieku atbildības sadalījumu, ja tas nepieciešams iepirkuma līguma noteikumu sekmīgai izpildei. 
5.7. Pretendentam savā piedāvājumā ir jānorāda visus tos apakšuzņēmējus, kuru sniedzamo pakalpojumu vērtība ir vismaz 10 000 euro, un katram šādam apakšuzņēmējam izpildei nododamo Līguma daļu. Ja pretendents vispārīgās vienošanās izpildei ir plānojis piesaistīt apakšuzņēmējus, pretendentu atlasei papildus jāiesniedz objektīvs pierādījums (piemēram, apakšuzņēmēja apliecinājums (nolikuma 10.pielikums) vai vienošanās) par sadarbību ar pretendentu konkrētās vienošanās izpildē, no kuras Pasūtītājs var gūt pārliecību, ka pretendenta rīcībā būs nepieciešamie resursi.
5.8. Saskaņā ar Publisko iepirkumu likuma 63.panta trešo daļu, apakšuzņēmēja sniedzamo pakalpojumu kopējo vērtību nosaka, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu sniedzamo pakalpojumu vērtību. Publisko iepirkumu likuma 63.panta izpratnē par saistīto uzņēmumu uzskata kapitālsabiedrību, kurā saskaņā ar koncerna statusu nosakošajiem normatīvajiem aktiem apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kurai vienlaikus ir izšķirošā ietekme attiecīgajā apakšuzņēmējā. 
5.9. Līguma izpildē iesaistīto apakšuzņēmēju nomaiņa un jauna apakšuzņēmēja piesaiste jānodrošina atbilstoši Publisko iepirkumu likuma 62.pantam. 
5.10. Pasūtītājs pieņem Eiropas vienoto iepirkuma procedūras dokumentu (turpmāk – EVIPD) kā sākotnējo pierādījumu atbilstībai nolikuma 5.2.punktā noteiktajām pretendentu atlases prasībām. Ja piegādātājs izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura sniedzamo pakalpojumu vērtība ir vismaz 10 000 euro.
5.11. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku. Ja pretendents iesniedz EVIPD, Pasūtītājam jebkurā iepirkuma procedūras posmā ir tiesības prasīt, lai pretendents, ne vēlāk kā 5 darbdienu laikā no pieprasījuma nosūtīšanas dienas, iesniedz visus dokumentus vai daļu no tiem, kas apliecina tā atbilstību iepirkuma procedūras dokumentos noteiktajām pretendentu atlases prasībām. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskās datubāzēs. 
5.12. Pretendents var iesniegt EVIPD, kas ir bijis iesniegts citā iepirkuma procedūrā, ja tas apliecina, ka tajā iekļautā informācija ir pareiza.
5.13. EVIPD ir pieejams aizpildīšanai .doc formātā tīmekļvietnē: http://espd.eis.gov.lv. 
5.14. Pretendentam EVIPD III daļas D sadaļā “Citi izslēgšanas iemesli, kurus var noteikt līgumslēdzējas iestādes vai līgumslēdzēja dalībvalsts tiesību normās” jānorāda informācija par izslēgšanas iemesliem un informācija vai uz pretendentu ir attiecināmi Starptautisko un Latvijas Republikas nacionālo sankciju likuma 11.1 panta pirmajā daļā noteiktie izslēgšanas iemesli.

5. 
6. PASKAIDROJUMI PAR TEHNISKĀ PIEDĀVĀJUMA SAGATAVOŠANU

6.1. Pretendents tehnisko piedāvājumu sagatavo saskaņā ar nolikuma 2.pielikumā „Tehniskā specifikācija – Tehniskais piedāvājums” noteikto formu. 
Tehniskajā piedāvājumā Pretendentam jānorāda un jāiekļauj informācija, kas apliecina to, ka Pretendents izprot un apņemas ievērot katru Tehniskajā specifikācijā norādīto prasību. 
6.2. Pretendents tehnisko piedāvājumu sagatavo par visu iepirkuma apjomu.

6. 
7. PASKAIDROJUMI PAR TEHNISKĀ UN FINANŠU PIEDĀVĀJUMA SAGATAVOŠANU

7.1. Pretendents finanšu piedāvājumu sagatavo saskaņā ar nolikuma 3.pielikumā “Finanšu piedāvājums” noteikto formu. Pretendents finanšu piedāvājumā ietver izmaksas katrai pakalpojuma pozīcijai atbilstoši nolikuma 3.pielikuma formai. 
7.2. Piedāvātajā cenā pretendents iekļauj:
7.2.1. visas izmaksas, kas saistītas ar pakalpojuma sniegšanu;
7.2.2. visus valsts un pašvaldību noteiktos nodokļus un nodevas, izņemot pievienotās vērtības nodokli;
7.2.3. citas izmaksas, kas ir saistošas pretendentam.
7.3. Piedāvājuma cena ir jāaprēķina un jānorāda ar precizitāti divas zīmes aiz komata, euro. 
7.4. Pretendents pievienotās vērtības nodokli (PVN) norāda atbilstoši Latvijas Republikas spēkā esošajos normatīvajos aktos noteiktajai kārtībai un noteiktajām likmēm.
7.5. Pretendenta iesniegtajā finanšu piedāvājumā norādītās vienību cenas ir maksimālās vispārīgās vienošanās saistību izpildes laikā un tās nevar tikt pārsniegtas sagatavojot konkrēto darba izpildes piedāvājumu.
7.6. Pretendenta iesniegtajā finanšu piedāvājumā norādīto cenu kopsumma EUR neveidos vispārīgās vienošanās kopējo summu un tā tiks izmantota tikai saimnieciski izdevīgāko piedāvājumu noteikšanai.

8. PIEDĀVĀJUMU NOFORMĒJUMA UN PRETENDENTU KVALIFIKĀCIJAS PĀRBAUDE

8.1. Iepirkumu komisija (turpmāk – Komisija) veic piedāvājuma noformējuma un pretendenta kvalifikācijas pārbaudi slēgtā sēdē, kuras laikā Komisija pārbauda piedāvājuma atbilstību nolikumā noteiktajām noformējuma prasībām un pretendenta atbilstību nolikuma 5.punktā noteiktajām kvalifikācijas prasībām. 
8.2. Pasūtītājs, saskaņā ar Publisko iepirkumu likumu, MK noteikumiem Nr.107 un nolikumu, pieņem lēmumu par piedāvājuma noraidīšanu vai tālāku piedāvājuma vērtēšanu.
8.3. Pretendenta piedāvājums, kurš ir atbilstošs visām nolikumā noteiktajām kvalifikācijas prasībām, tiek virzīts tehniskā piedāvājuma atbilstības tehniskajai specifikācijai pārbaudei.

9. TEHNISKĀ PIEDĀVĀJUMA ATBILSTĪBAS PĀRBAUDE

9.1. Pēc pretendenta kvalifikācijas pārbaudes Komisija slēgtā sēdē veic pretendenta tehniskā piedāvājuma atbilstības pārbaudi tehniskajā specifikācijā noteiktajām prasībām.
9.2. Pretendenta piedāvājums tiek noraidīts no dalības iepirkuma procedūrā un netiek tālāk izvērtēts, ja Komisija konstatē, ka:
9.2.1. nav iesniegti tehniskā piedāvājuma dokumenti vai tie un to saturs neatbilst nolikuma un tehniskās specifikācijas prasībām;
9.2.2. pretendents nepiekrīt nolikuma noteikumiem.
9.3. Ja tehniskais piedāvājums atbilst tehniskās specifikācijas prasībām, pretendenta piedāvājums tiek virzīts finanšu piedāvājuma vērtēšanai. 

10. FINANŠU PIEDĀVĀJUMA VĒRTĒŠANA

10.1. Komisija veic aritmētisko kļūdu pārbaudi pretendentu finanšu piedāvājumos. Ja Komisija konstatēs aritmētiskās kļūdas, Komisija šīs kļūdas izlabos. Par kļūdu labojumu un laboto piedāvājuma summu, Komisija paziņo pretendentam, kura pieļautās kļūdas labotas. Vērtējot finanšu piedāvājumu, Komisija ņem vērā labojumus.
10.2. Ja piedāvājums konkrētam publiskam pakalpojuma līgumam šķiet nepamatoti lēts, Komisija pieprasa skaidrojumu par piedāvāto cenu vai izmaksām, kā arī informāciju par pretendenta un tā piedāvājumā norādīto apakšuzņēmēju darbinieku vidējām stundas tarifa likmēm profesiju grupās, ievērojot Publisko iepirkumu likuma 53.pantā noteikto.
10.3. Skaidrojums īpaši var attiekties uz: ražošanas procesa vai sniedzamo pakalpojumu izmaksām, izraudzītajiem tehniskajiem risinājumiem un īpaši izdevīgajiem preču piegādes vai pakalpojumu sniegšanas apstākļiem, kas ir pieejami pretendentam, piedāvāto preču vai pakalpojumu īpašībām un oriģinalitāti, vides, sociālo un darba tiesību un darba aizsardzības jomas normatīvajos aktos un darba koplīgumos noteikto pienākumu ievērošanu, saistībām pret apakšuzņēmējiem, pretendenta saņemto komercdarbības atbalstu.
10.4. Komisija, konsultējoties ar pretendentu, izvērtē tā sniegtos skaidrojumus.
10.5. Komisija noraida piedāvājumu kā nepamatoti lētu, ja sniegtie skaidrojumi nepamato pretendenta piedāvāto zemo cenas vai izmaksu līmeni vai ja cenā vai izmaksās nav iekļautas izmaksas, kas saistītas ar vides, sociālo un darba tiesību un darba aizsardzības jomas normatīvajos aktos un darba koplīgumos noteikto pienākumu ievērošanu.

11. PIEDĀVĀJUMA IZVĒRTĒŠANAS KRITĒRIJS

11.1. [bookmark: _Hlk155172504]Piedāvājuma izvērtēšanas kritērijs ir saimnieciski visizdevīgākais piedāvājums, kuru nosaka, ņemot vērā tikai viszemāko kopējo vērtējamo svērto cenu (bez PVN). Kopējā vērtējamā svērtā cena (bez PVN) tiek izmantota tikai kā piedāvājuma izvērtēšanas kritērijs. Vispārīgā vienošanās tiks slēgta par paredzamo līgumcenu (nolikuma 1.9.punkts).
11.2. Gadījumā, ja pirms tam, kad pieņems lēmumu par vispārīgās vienošanās slēgšanas tiesību piešķiršanu, vismaz 2 (divu) piedāvājumu novērtējums ir vienāds, Komisija par izšķirošo piedāvājuma izvēles kritēriju nosaka – nolikuma 3.pielikuma “Finanšu piedāvājums” 1.2.pozīcijas kopējo vērtējamo svērto cenu par mehāniskās ventilācijas kanālu tīrīšanu būvēm virs 2000 m2. Gadījumā, ja arī šis kritērijs būs vienāds vairākiem pretendentiem, Komisija rīkos atklātu izlozi.
11.3. [bookmark: _Hlk154056657]Izlozes norises kārtība:
11.3.1. par izlozes norises vietu, datumu un laiku tiek informēti visi pretendenti vismaz 3 (trīs) darba dienas iepriekš, nosūtot visiem pretendentiem elektronisku vēstuli;
11.3.2. pretendentam ir tiesības, bet ne pienākums piedalīties izlozē. Ja pretendents neierodas uz izlozi, tā norit bez pretendenta klātbūtnes;
11.3.3. izlozē piedalās Iepirkuma komisijas locekļi un pretendenti. Izlozes norises gaitu protokolē Komisija;
11.3.4. izlozi uzsāk tas pretendents (vai viņa vietā – Iepirkuma komisija, ja pretendents nav ieradies), kurš piedāvājumu EIS sistēmā ir iesniedzis pirmais;
11.3.5. izlozes norises laikā pretendents (vai viņa vietā – Iepirkuma komisija, ja pretendents nav ieradies) izvēlas vienu aizvērtu un aizzīmogotu aploksni;
11.3.6. Par izlozes uzvarētāju tiek noteikts un vispārīgās vienošanās slēgšanas tiesības tiek piešķirtas pretendentam, kurš izlozējis aizvērtu un aizzīmogotu aploksni, kurā ir iekļauta papīra lapa ar šādu ierakstu: “Vispārīgās vienošanās slēgšanas tiesības tiek piešķirtas pretendentam, kurš izlozes laikā ir izlozējis šo konkrēto aploksni.”

12. VISPĀRĪGĀS VIENOŠANĀS SLĒGŠANAS TIESĪBU PIEŠĶIRŠANA, VISPĀRĪGĀS VIENOŠANĀS NOSLĒGŠANA

[bookmark: _Hlk10911682]12.1.	Par vispārīgās vienošanās slēgšanas tiesību piešķiršanu un uzvarētāju iepirkuma procedūrā, Iepirkuma komisija atzīst pretendentu, kurš atbilst nolikumā noteiktajām prasībām un ir saimnieciski visizdevīgākais piedāvājums un attiecībā uz kuru nebūs iestājies neviens no nolikuma 4.punktā noteiktajiem pretendentu izslēgšanas iemesliem.
12.2.	Pasūtītājs triju darbdienu laikā pēc lēmuma pieņemšanas vienlaikus informē visus pretendentus par pieņemto lēmumu attiecībā uz vispārīgās vienošanās slēgšanu. Pasūtītājs paziņo izraudzītā pretendenta nosaukumu, norādot:
12.2.1. noraidītajam pretendentam — tā iesniegtā piedāvājuma noraidīšanas iemeslus, tai skaitā pamatojot lēmumu par attiecīgā piedāvājuma neatbilstību funkcionālajām prasībām vai darbības prasībām (ja attiecināms);
12.2.2. pretendentam, kurš iesniedzis atbilstošu piedāvājumu, — izraudzītā piedāvājuma raksturojumu un nosacītās priekšrocības;
12.2.3. termiņu, kādā pretendents, ievērojot Publisko iepirkumu likuma 68.panta otrās daļas 1. un 2.punktu, var iesniegt Iepirkumu uzraudzības birojam iesniegumu par iepirkuma procedūras pārkāpumiem.
12.3. Ja iepirkuma procedūra tiek izbeigta vai pārtraukta, Pasūtītājs triju darbdienu laikā pēc lēmuma pieņemšanas vienlaikus informē visus pretendentus par visiem iemesliem, kuru dēļ iepirkuma procedūra tiek izbeigta vai pārtraukta. Pasūtītājs visus pretendentus informē par termiņu, kādā persona, ievērojot Publisko iepirkumu likuma 68.panta otrās daļas 1. un 2.punktu, var iesniegt Iepirkumu uzraudzības birojam iesniegumu par iepirkuma procedūras pārkāpumiem.
12.4. Komisija pieņem lēmumu izbeigt iepirkuma procedūru jebkurā no MK noteikumu Nr.107 229.punktā noteiktajiem gadījumiem vai pārtraukt iepirkuma procedūru saskaņā MK noteikumu Nr.107 230.punktā noteikto. 
12.5. Ja pretendents, kuram piešķirtas vispārīgās vienošanās slēgšanas tiesības, atsakās slēgt vispārīgo vienošanās ar Pasūtītāju, Iepirkuma komisija ir tiesīga pieņemt lēmumu vispārīgās vienošanās slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu, vai pārtraukt iepirkuma procedūru, neizvēloties nevienu piedāvājumu. Ja pieņemts lēmums vispārīgās vienošanās slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu, bet tas atsakās slēgt vispārīgo vienošanās, Iepirkuma komisija pieņem lēmumu pārtraukt iepirkuma procedūru, neizvēloties nevienu piedāvājumu.
12.6. Pirms lēmuma pieņemšanas par vispārīgās vienošanās slēgšanas tiesību piešķiršanu nākamajam pretendentam, kurš piedāvājis saimnieciski visizdevīgāko piedāvājumu, Iepirkuma komisija izvērtē, vai tas nav uzskatāms par vienu tirgus dalībnieku kopā ar sākotnēji izraudzīto pretendentu, kurš atteicās slēgt vispārīgo vienošanās ar Pasūtītāju. Ja nepieciešams, Iepirkuma komisija ir tiesīga pieprasīt no nākamā pretendenta apliecinājumu un, ja nepieciešams, pierādījumus, ka tas nav uzskatāms par vienu tirgus dalībnieku kopā ar sākotnēji izraudzīto pretendentu. Ja nākamais pretendents ir uzskatāms par vienu tirgus dalībnieku kopā ar sākotnēji izraudzīto pretendentu, Iepirkuma komisija pieņem lēmumu pārtraukt iepirkuma procedūru, neizvēloties nevienu piedāvājumu.
12.7. Vispārīgā vienošanās starp Pasūtītāju un konkursa uzvarētāju tiks noslēgts Publisko iepirkumu likuma 60.pantā noteiktajā kārtībā. Grozījumus vispārīgajā vienošanās, izdara, ievērojot Publisko iepirkumu likuma 61.panta noteikumus.

13. PIELIKUMU SARAKSTS

13.1. Visi nolikuma pielikumi ir neatņemamas tā sastāvdaļas: 
13.1.1. 1.pielikums – Pieteikuma vēstule;
13.1.2. 2.pielikums – Tehniskā specifikācija –Tehniskais piedāvājums;
13.1.3. 3.pielikums – Finanšu piedāvājums (atsevišķā datnē);
13.1.4. [bookmark: _Hlk168402144]4.pielikums – Informācija par pretendenta sniegtajiem pakalpojumiem;
13.1.5. [bookmark: _Hlk168403193]5.pielikums – Informācija par pakalpojumā iesaistītajiem speciālistiem;
13.1.6. [bookmark: _Hlk9942348]6.pielikums - Pretendenta piesaistītā speciālista apliecinājums;
13.1.7. 7.pielikums – Vispārīgās vienošanās projekts;
13.1.8. 8.pielikums - Ventilācijas tīrīšanas veidi RTU objektos;
13.1.9. 9.pielikums - Personas, uz kuras iespējām pretendents balstās, apliecinājums;
13.1.10. 10.pielikums - Pretendenta piesaistītā apakšuzņēmēja apliecinājums.

